nedeľný večer sa chýli ku koncu a ja si nachádzam chvíľku času, aby som vás uviedla do deja a predstavila vám dnešný recenzovaný produkt, opäť od značky Weleda Brezový sprchový peeling. Mne víkend vždy bodne, aby som sa viac venovala nielen kráse, domácnosti ale i zdraviu a starostlivosti o pleť či telo. Cez týždeň veľa vecí nestíham, a tak sa mi to hromadí na víkend, ktorý plne využijem. Aspoň 1-2x do týždňa používam telový peeling a dnes by som vám rada predstavila jeden od Weledy, ktorý je k pokožke extrémne šetrný a lahodný.
Weleda Body Care telový sprchový peeling je obzvlášť jemný a šetrne vyhladzuje a zároveň regeneruje vašu pokožku.
"Podporuje prirodzenú obnovu pokožky, tým že pomáha odstraňovať odumreté bunky. Voskové perly z karnaubského a včelieho vosku šetrne odstraňujú odumreté bunky, zatiaľ čo vitálne bunky sú chránené. Jemné cukrové tenzidy pokožku čistia, hodnotný marhuľový olej zabraňuje vysúšaniu pokožky počas sprchovania. Po použití bude vaša pleť hodvábne jemná a hladká na dotyk."
Tento peeling má peknú nevtieravú vôňu, mne osobne vonia za citrusmi. Peeling sa odporúča používať súbežne spolu s brezovým olejom a brezovou očistnou kúrou na pitie, a tak by sa mala dosiahnuť očista nielen zvonka ale i zvnútra, ktorá je ešte omnoho dôležitejšia. Konzisteniou ide o krémový nie veľmi hustý peeling pripomínajúci sprchový gél s drobnými cukrovými čiastočkami, ktoré sú ozaj príjemné na telo. Čo musím zdôrazniť a pochváliť je pocit po osprchovaní....ak sa bojíte vysušovania, tento peeling je presný opak. Je dosť hydratačný, čiže nijako kožu nezaťažuje ani nevysušuje. Zanecháva ju hladkú a jemnú, stará sa nielen o telo ale i o zmysly, ktoré pozdvihne svieža vôňa a naštartuje vás do nového dňa.
Celú túto BIO lakocinku kúpite v 150 ml zelenej tube za cenu 8,80 na stránke www.parfums.sk.
Produkt nebol testovaný na zvieratách, neobsahuje žiadne syntetické konzervačné látky, farbivá, parfumy ani látky na báze minerálnych olejov vyrábaných z ropy.
Majte krásny týždeň! :-)